**TÁJÉKOZTATÓ**

**a 2017. évi újbudai önkormányzati óvodai felvételekről**

**Tisztelt Újbudai Szülők!**

Az Önkormányzat célja a továbbiakban is az, hogy lehetőség szerint valamennyi, **valóban a kerületben lakó,** kérelmet benyújtó család gyermeke számára biztosítani tudja az óvodai elhelyezést.

Ezért a tavalyi évhez hasonlóan Budapest Főváros XI. Kerület Újbuda Önkormányzata képviseletében tájékoztatni kívánom Önöket az óvodai felvételi eljárással kapcsolatos helyi szabályozásról.

**A három éves kortól kötelező óvodai nevelés**

A nemzeti köznevelésről szóló 2011. évi CXC. törvény 8. § (2) bekezdése szerint a gyermeknek **abban az évben, amelynek augusztus 31. napjáig a harmadik életévét betölti,** a nevelési év kezdő napjától legalább napi négy órában óvodai foglalkozáson kell részt vennie.

Ez a kötelezettség azon gyermekekre vonatkozik, **akik 2014. szeptember 1-je előtt születtek, és még nem járnak óvodába.**

Az óvodai kötelezettség a törvényben előírt életkortól kötelem azzal a felhatalmazással együtt, hogy **a gyermek – külön eljárásban –** **felmenthető**. A jegyző – az egyházi és magán fenntartású intézmények esetében a fenntartó – a szülő kérelmére és az óvodavezető, valamint a védőnő egyetértésével, a gyermek jogos érdekét szem előtt tartva, **annak az évnek az** **augusztus 31. napjáig, amelyben a gyermek az ötödik életévét betölti**, felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.

Az óvodai felvételről, átvételről az óvoda vezetője dönt. Ha az óvodába jelentkezők száma meghaladja a felvehető gyermekek számát, a fenntartó önkormányzat bizottságot szervez, amely javaslatot tesz a felvételre. Az óvodába felvett gyermekek **csoportba való beosztásáról** a szülők és az óvodapedagógusok véleményének kikérése mellett – az egyenlő bánásmódról és az esélyegyenlőség előmozdításáról szóló 2003. évi CXXV. tv. 28. §-ában meghatározott feltételekkel összhangban – **az óvodavezető dönt**.

A köznevelési törvény alapján lehetőség van a **két és fél éves** gyermek felvételére is abban az esetben, ha minden, a településen lakóhellyel, ennek hiányában tartózkodási hellyel rendelkező három éves és annál idősebb gyermek óvodai felvételi kérelme teljesíthető.

Amennyiben a napi négy órában óvodai nevelésre kötelezett gyermek az óvodakötelezettségét **külföldön** teljesíti, a szülők kötelesek arról az óvodai beiratkozás idejének utolsó határnapját követő tizenöt napon belül, azaz legkésőbb **2017. május 20-áig** írásban értesíteni a gyermek lakóhelye, annak hiányában tartózkodási helye szerint illetékes jegyzőt.

Ez a kötelezettség a szülőt akkor is terheli, ha gyermeke már óvodai jogviszonyban áll, és óvodakötelezettségét a **jövőben külföldön** teljesíti. Ez esetben előzetesen köteles értesíteni a gyermek lakóhelye, annak hiányában tartózkodási helye szerint illetékes jegyzőt.

A bejelentést a [www.ujbuda.hu](http://www.ujbuda.hu) oldalon közzétett „BEJELENTÉS óvodai nevelésre kötelezett gyermek óvodakötelezettségének külföldön történő teljesítéséről” című formanyomtatványon lehet megtenni.

Az a szülő vagy törvényes képviselő, aki a szülői felügyelete vagy gyámsága alatt álló gyermeket kellő időben nem íratja be, a szabálysértésekről, a szabálysértési eljárásról és a szabálysértési nyilvántartásról szóló 2012. évi II. tv. 247. § a) pontja értelmében szabálysértést követ el.

**Az óvodába történő jelentkezés, a felvételről szóló döntés, beiratkozás**

A köznevelési törvény szerint az óvodai felvétel, átvétel, **jelentkezés alapján** történik. Az óvodába a gyermek harmadik életévének betöltése után vehető fel. A szülő gyermeke óvodai felvételét, átvételét bármikor kérheti, a gyermekek felvétele folyamatos.

Az óvodai jelentkezéshez JELENTKEZÉSI LAP kitöltése szükséges, melyet bármelyik önkormányzati fenntartású óvodában be lehet szerezni, vagy letölthető a [www.ujbuda.hu](http://www.ujbuda.hu) oldalról.

**Újbudán az óvodai jelentkezéshez szükséges okmányok a következők:**

* pontos adatokkal, részletes indoklással kitöltött óvodai jelentkezési lap,
* a szülő és a gyermek személyi azonosítóját és lakcímét igazoló hatósági igazolvány,
* a gyermek születési anyakönyvi kivonata,
* nem magyar állampolgárság esetén, az ország területén való tartózkodás jogcímét igazoló okirat,
* a gyermek egészségügyi állapotát és óvodaérettségét, sajátos nevelési igényét, hátrányos helyzetét igazoló dokumentum

(orvosi igazolás, szakértői vélemény, gyermekvédelmi kedvezményről szóló határozat stb.).

A köznevelési törvény 49. § (2) bekezdése értelmében a gyermeket elsősorban abba az óvodába kell felvenni, átvenni, amelynek körzetében lakik vagy ahol szülője dolgozik. A szülők szabad intézményválasztási jogukat az óvodák esetében is gyakorolhatják a szabad férőhelyek függvényében.

Az önkormányzati fenntartású óvodák körzetjegyzéke megtekinthető bármelyik óvodában, illetve a [www.ujbuda.hu](http://www.ujbuda.hu) oldalról letölthető.

Kerületünk valamennyi önkormányzati óvodája fogad – **szakértői javaslat alapján** – sajátos nevelési igényű (SNI) gyermekeket **integrált keretek között**, az alábbiak szerint:

|  |  |
| --- | --- |
| **Óvoda neve** | **Alapító okirat szerint ellátandó sajátos nevelési****igény (SNI) megnevezése** |
|  |  |
| **Albertfalvai Óvoda** |  |
| Székhely:1116 Budapest, Ezüstfenyő tér 1. |  |
| Telephely:Bükköny Óvoda(1116 Budapest, Bükköny u. 9.) | enyhe értelmi fogyatékos,autizmus spektrum zavar,egyéb pszichés fejlődési zavar |
| Telephely:1116 Budapest, Derzsi u. 54. | enyhe értelmi fogyatékos,autizmus spektrum zavar,egyéb pszichés fejlődési zavar |
| Telephely:1116 Budapest, Érem u. 6.) | enyhe értelmi fogyatékos,autizmus spektrum zavar,egyéb pszichés fejlődési zavar |
| Telephely:Pajkos Óvoda(1119 Budapest, Pajkos u 35.) | beszédfogyatékos,egyéb pszichés fejlődési zavar |
|  |  |
| **Dél-Kelenföldi Óvoda** |  |
| Székhely:1119 Budapest, Lecke u. 15-19. | mozgásszervi fogyatékos,egyéb pszichés fejlődési zavar |
| Telephely:Újbudai Cseperedő Óvoda(1119 Budapest, Albert u. 28-30.) | enyhe értelmi fogyatékos,érzékszervi fogyatékos,látássérült gyermekek közül a gyengén látó,hallássérült gyermekek közül a nagyothalló, ill. a műtéti úton helyreállított hallású gyermekek,egyéb pszichés fejlődési zavar |
| Telephely:Újbudai Lurkó Óvoda(1119 Budapest, Bornemissza u. 21.) | enyhe értelmi fogyatékos,egyéb pszichés fejlődési zavar |
|  |  |
| **Észak-Kelenföldi Óvoda** |  |
| Székhely:(1119 Budapest, Tétényi út 46-48.) | enyhe értelmi fogyatékos,autizmus spektrum zavar,egyéb pszichés fejlődési zavar |
| Telephely:Újbudai Napraforgó Óvoda1119 Budapest, Bikszádi u. 57-59. | enyhe értelmi fogyatékos,autizmus spektrum zavar,egyéb pszichés fejlődési zavar |
| Telephely:Keveháza Utcai Óvoda(1119 Budapest, Keveháza u. 4.) | egyéb pszichés fejlődési zavar |
| Telephely:Újbudai Palánták Óvoda(1119 Budapest Mérnök u. 42.) | egyéb pszichés fejlődési zavar |
|  |  |
| **Gazdagréti Óvoda****Kindergarten in Gazdagrét** |  |
| Székhely:1118 Budapest, Csíkihegyek u. 11. | enyhe értelmi fogyatékos,egyéb pszichés fejlődési zavar |
| Telephely:Gazdagréti Szivárvány Óvoda(1118 Budapest, Gazdagréti tér 2/a) | enyhe értelmi fogyatékos,beszédfogyatékos,egyéb pszichés fejlődési zavar |
| Telephely:Aranykapu Óvoda(1118 Budapest, Törökugrató u. 13.) | beszédfogyatékos,egyéb pszichés fejlődési zavar |
|  |  |
| **Kelenvölgy-Őrmezei Óvoda****Kindergarten in Kelenvölgy-Őrmező** |  |
| Székhely:1112 Budapest, Neszmélyi út 22-24. | enyhe értelmi fogyatékos,középsúlyos értelmi fogyatékos (Down-szindrómás),autizmus spektrum zavar,egyéb pszichés fejlődési zavar |
| Telephely:(1112 Budapest, Neszmélyi út 36.) | enyhe értelmi fogyatékos,középsúlyos értelmi fogyatékos (Down-szindrómás),autizmus spektrum zavar,egyéb pszichés fejlődési zavar |
| Telephely:Kelenvölgyi Óvoda(1116 Budapest, Kecskeméti J. u. 11-15.) | egyéb pszichés fejlődési zavar |
| Telephely:Újbudai Napsugár Óvoda(1112 Budapest, Menyecske u. 2.) | egyéb pszichés fejlődési zavar |
|  |  |
| **Lágymányosi Óvoda** |  |
| Székhely:1117 Budapest, Bogdánfy u. 1/b | beszédfogyatékos,egyéb pszichés fejlődési zavar |
| Telephely:Újbudai Csicsergő Óvoda(1117 Budapest, Siroki u. 6.) | beszédfogyatékos,egyéb pszichés fejlődési zavar |
| Telephely:Újbudai Nyitnikék Óvoda(1114 Budapest, Kanizsai u. 17-25.) | beszédfogyatékos,egyéb pszichés fejlődési zavar |
|  |  |
| **Sasadi Óvoda** |  |
| Székhely:1118 Budapest, Dayka G. u. 4/b | enyhe értelmi fogyatékos,autizmus spektrum zavar,egyéb pszichés fejlődési zavar |
| Telephely:Törcsvár Utcai Óvoda(1112 Budapest, Törcsvár u. 19-21.) | egyéb pszichés fejlődési zavar |
| Telephely:Tesz-Vesz Óvoda(1118 Budapest, Zólyomi u. 20-22.) | beszédfogyatékos,egyéb pszichés fejlődési zavar |
|  |  |
| **Szentimrevárosi Óvoda** |  |
| Székhely:1113 Budapest, Badacsonyi u. 20-22. | enyhe értelmi fogyatékos,egyéb pszichés fejlődési zavar |
| Telephely:Alsóhegy Utcai Óvoda(1118 Budapest, Alsóhegy u. 13-15.) | egyéb pszichés fejlődési zavar |
| Telephely:Újbudai Karolina Óvoda(1113 Budapest, Karolina út 64-72.) | egyéb pszichés fejlődési zavar |

Az önkormányzati fenntartású óvodák közül néhány intézmény egyéb feladatokat is ellát az alábbiak szerint:

|  |  |
| --- | --- |
| **Óvoda neve** | **Egyéb feladat** |
|  |  |
| **Albertfalvai Óvoda**Székhely:1116 Budapest, Ezüstfenyő tér 1. | légúti beteg gyermekek speciális preventív ellátása, gondozása és szükség szerinti szakellátása |
|  |  |
| **Észak-Kelenföldi Óvoda**Telephely:Újbudai Palánták Óvoda(1119 Budapest, Mérnök u. 42.) | cukorbeteg gyermekek integrált nevelése |
|  |  |
| **Gazdagréti Óvoda****Kindergarten in Gazdagrét**Székhely:1118 Budapest, Csíkihegyek u. 11. | ételallergiás gyermekek integrált nevelése |
| Telephely:Gazdagréti Szivárvány Óvoda(1118 Budapest, Gazdagréti tér 2/a) | német nemzetiségi kétnyelvű óvodai nevelés,ételallergiás gyermekek integrált nevelése,cukorbeteg gyermekek integrált nevelése |
| Telephely:Aranykapu Óvoda(1118 Budapest, Törökugrató u. 13.) | német nemzetiségi kétnyelvű óvodai nevelés,ételallergiás gyermekek integrált nevelése,cukorbeteg gyermekek integrált nevelése |
|  |  |
| **Kelenvölgy-Őrmezei Óvoda****Kindergarten in Kelenvölgy-Őrmező**Telephely:Kelenvölgyi Óvoda(1116 Budapest, Kecskeméti J. u. 11-15.) | német nemzetiségi kétnyelvű óvodai nevelés |
| Telephely:Újbudai Napsugár Óvoda(1112 Budapest, Menyecske u. 2.) | német nemzetiségi kétnyelvű óvodai nevelés,ételallergiás gyermekek integrált nevelése |

**Az óvodai beiratkozás időpontja: 2017. május 2-ától 5-éig, az óvodák napi nyitva tartásának teljes időtartama alatt, reggel 6 órától délután 18 óráig.**

**A felvételről, átvételről az óvoda vezetője dönt legkésőbb 2017. május 30-áig, döntéséről írásban és az óvoda honlapján, valamint a helyben szokásos hirdetményben értesíti a szülőket. A kérelem elutasítására vonatkozó döntését határozati formában közli.**

Az óvodai jogviszony létesítésével kapcsolatban az óvoda vezetője által hozott döntés ellen a szülő a közléstől, ennek hiányában a tudomására jutástól számított tizenöt napon belül eljárást indíthat. Az eljárást megindító kérelmet Budapest Főváros XI. Kerület Újbuda Önkormányzata jegyzőjének címezve, de a döntést hozó óvoda vezetőjének 1 példányban, írásban kell benyújtani. A jogorvoslati kérelemhez felhasználható formanyomtatvány a [www.ujbuda.hu](http://www.ujbuda.hu) oldalról letölthető.

**További információ:**

 A fentieken túl az Önkormányzat Humánszolgálati Igazgatóság munkatársa a 3723-475-ös telefonszámon, az óvoda vezetője telefonon, illetve előre egyeztetett időpontban személyesen is tud információt adni.

 Budapest, 2017. január

 dr. Hoffmann Tamás

 polgármester megbízásából

 dr. Molnár László s.k.

 alpolgármester